b'\n_START_ARTICLE_\nWalter Goehr\n_START_SECTION_\nFormaci\xc3\xb3 i etapa a Berl\xc3\xadn\n_START_PARAGRAPH_\nNascut en una fam\xc3\xadlia de comerciants jueva i alemanya, Walter Goehr va mostrar des de la joventut clars signes d\'un gran talent musical. Aix\xc3\xad doncs, va ser deixeble d\'Arnold Sch\xc3\xb6nberg a la Stern Academy i a la Prussian Academy of Arts a Berl\xc3\xadn._NEWLINE_Despr\xc3\xa9s dels estudis va comen\xc3\xa7ar a treballar com a director musical al Teatre Reinhardt de Berl\xc3\xadn. El 1927 va dirigir la m\xc3\xbasica de Kurt Weill en l\'obra de teatre "Gustav III" de l\'escriptor Strindberg i dirigida per Victor Barnowsky._NEWLINE_Entre 1925 i 1931 va ser director de la Berlin Radio Symphony Orchestra, on va compondre Malpopita una \xc3\xb2pera per a la r\xc3\xa0dio. Despr\xc3\xa9s de ser conegut al seu pa\xc3\xads per la seva feina, va haver d\'exiliar-se a Anglaterra el 1931 a causa  del poder cada vegada m\xc3\xa9s fort del Partit Nacional Socialista dels Treballadors Alemanys liderat per Hitler.\n_START_SECTION_\nL\'exili a Anglaterra\n_START_PARAGRAPH_\nGeorge Walter va ser el nom professional de Walter Goehr fins al 1948. Dos anys despr\xc3\xa9s del seu exili, el 1933 va ser contractat com a director musical de la Columbia Graphophone Company que m\xc3\xa9s tard va formar part de la discogr\xc3\xa0fica EMI fins al 1939._NEWLINE_El 1943 va ser professor de composici\xc3\xb3 a la prestigiosa universitat Morley College de Londres, un lloc de treball que va tenir per tota la vida on va tenir alumnes reconeguts com Angela Morley. A m\xc3\xa9s, va ser director de la BBC Theatre Orchestra del 1945 al 1948._NEWLINE_A part de ser un gran defensor de compositors com Sch\xc3\xb6nberg i Eisler, Goehr va donar molt suport a compositors brit\xc3\xa0nics emergents. Aix\xc3\xad, va dirigir les primeres actuacions de la Serenata de Benjamin Britten amb Peter Pears i Denis Brain (1943). Tanmateix obres com The Deluge  escrites pel seu fill Alexander Goehr tamb\xc3\xa9 van estar sota la seva batuta (1959)._NEWLINE_Goehr va ser un compositor bastant actiu escrivint m\xc3\xbasica per al cinema com les produccions brit\xc3\xa0niques Spellbound (1940) i Great Expectations (1946), i tamb\xc3\xa9 m\xc3\xbasica per a nombrosos programes de r\xc3\xa0dio. Una de les seves caracter\xc3\xadstiques era la versatilitat de les seves composicions, les quals s\'adaptaven a cada situaci\xc3\xb3. Va orquestrar  Quadres d\'una exposici\xc3\xb3 de M\xc3\xbassorgski i va editar L\'incoronazione di Poppea de Monteverdi per ser actuada, la qual tamb\xc3\xa9 va enregistrar guanyant un Grand Prix du Disque el 1954. L\'estrena brit\xc3\xa0nica de la Simfonia n\xc3\xbam. 6 de Mahler el 1950 la va dirigir Walter Goehr._NEWLINE_Mor\xc3\xad a conseq\xc3\xbc\xc3\xa8ncia d\'un atac de cor que li sobrevingu\xc3\xa9 en una representaci\xc3\xb3 de El Messies de H\xc3\xa4ndel, a Sheffiemld.'